**Jere Jokinen** (s. 9. huhtikuuta 2000 Hämeenlinna) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan oikea laitahyökkääjä. Jokinen laukoo oikealta.

Ura
---

### Seuraura

Jokinen on Hämeenlinnan Pallokerhon kasvatti. Hän toimi kaudella 2015–2016 seuran C-nuorten varakapteenina. Jokinen oli C-nuorten SM-sarjan runkosarjassa joukkueensa paras maalintekijä 19 osumallaan. Kaudella 2017–2018 hän voitti HPK:n B-nuorten sisäisen piste-, maali- ja syöttöpörssin tehoilla 27+24=51, joilla Jokinen sijoittui koko B-nuorten SM-sarjan maalipörssissä toiseksi edellään vain Kärppien Eetu Ruotsalainen sekä pistepörssissä viidenneksi. Hänet valittiin kauden päätteeksi sarjan toiseen tähdistökentälliseen.

Kesäkuussa 2018 Jokinen teki 2+1-vuotisen juniorisopimuksen HPK:n SM-liigajoukkueen kanssa. Hän ei tehnyt liigadebyyttiään vielä kaudella 2018–2019, jonka Jokinen pelasi suurimmaksi osaksi seuran A-nuorissa. Hän oli joukkueen paras maalintekijä ja neljänneksi paras pistemies tehoilla 22+5=27. Jokinen jakoi A-nuorten SM-liigan alkusarja ja runkosarja yhteenlaskettuna maalipörssin yhdeksännen sijan Pelicansin Waltteri Merelän kanssa. Kaudella 2019–2020 hän oli tehoilla 17+15=32 HPK:n paras maalintekijä Janne Jokisen kanssa sekä kolmanneksi paras pistemies. Jokinen debytoi samalla kaudella myös seuran SM-liigajoukkueessa, jossa hän pelasi kaksi runkosarja- ja yhden Mestarien liigan ottelun. Jokinen teki liigadebyyttinsä runkosarjan neljännellä kierroksella 20. syyskuuta 2019 vieraissa Helsingin IFK:ta vastaan. Hänet merkittiin heti HPK:n ykkösketjun oikeaan laitaan Cody Kunykin ja Philippe Cornet'n viereen. Jokinen sai ottelussa jääaikaa lopulta 5.21 minuuttia. Maaliskuussa 2020 hän teki HPK:n kanssa kaksivuotisen jatkosopimuksen.

Jokinen pelasi HPK:ssa alkukaudella 2020–2021 kolme ottelua sekä viisi ottelua seuran U20-junioreissa. Hän pelasi miesten pelejä myös kahdeksan ottelua lainalla seuran yhteistyöjoukkueessa, Mestis-joukkue Forssan Palloseurassa, jonne HPK lopulta lainasi Jokisen loppukaudeksi SM-liigan siirtotakarajalla maaliskuussa 2021. Hän pelasi FPS:ssä kaikkiaan 14 runkosarjaottelua tehden neljä maalia. Myös alkukauden 2021–2022 Jokinen pelasi suurimmaksi osaksi siellä lainalla. Hän avasi HPK:ssa maalitilinsä SM-liigassa heti kahdella osumalla kauden kolmannessa ottelussaan 24. marraskuuta 2021 KooKoota vastaan. Jokisen toinen maali jäi HPK:n 4–2-voittoon päättyneen ottelun voittomaaliksi. Ari Nurminen ja Juha Kokko valitsivat hänet ottelun Alumnien tähtien ykköstähdeksi. Kaikkiaan Jokinen pelasi kauden aikana SM-liigassa 22 runkosarjaottelua tehopistein 4+3=7. Helmikuussa 2022 HPK lainasi hänet yhden ottelun ajaksi Tampereen Ilvekseen, kun joukkueelta oli useita pelaajia sivussa. Helmikuussa 2022 Jokinen teki HPK:n kanssa vuoden mittaisen jatkosopimuksen. Ensimmäisellä täydellä SM-liigakaudellaan 2022–2023 hän pelasi 39 runkosarjaottelua tehopistein 6+6=12, kunnes Jokisen kausi päättyi tammikuussa 2023, kun Jukureiden Oskars Batņa taklasi häntä ylävartalon alueelle. Batņa sai tilanteesta 5+20-minuutin ottelurangaistuksen ja hänet asetettiin kolmen ottelun mittaiseen pelikieltoon.

Jokinen siirtyi kaudeksi 2023–2024 kolmevuotisella Turun Palloseuraan.

### Maajoukkueura

Jokinen on pelannut kuusi nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | HPK | A-SM | 47 | 22 | 5 | 27 | 6 | 6 | 0 | 1 | 1 | 2 |
| 2019–2020 | HPK | A-SM | 46 | 17 | 15 | 32 | 30 | 1 | 0 | 0 | 0 | 0 |
|  | HPK | SM-liiga | 2 | 0 | 0 | 0 | 0 | – | – | – | – | – |
| 2020–2021 | HPK | U20-SM | 5 | 6 | 5 | 11 | 0 | – | – | – | – | – |
|  | HPK | SM-liiga | 3 | 0 | 0 | 0 | 0 | – | – | – | – | – |
|  | FPS | Mestis | 14 | 4 | 0 | 4 | 0 | – | – | – | – | – |
| 2021–2022 | HPK | U20-SM | 9 | 7 | 3 | 10 | 4 | – | – | – | – | – |
|  | HPK | SM-liiga | 22 | 4 | 3 | 7 | 4 | – | – | – | – | – |
|  | FPS | Mestis | 17 | 11 | 9 | 20 | 4 | – | – | – | – | – |
|  | Ilves | SM-liiga | 1 | 0 | 0 | 0 | 0 | – | – | – | – | – |
| 2022–2023 | HPK | SM-liiga | 39 | 6 | 6 | 12 | 4 | – | – | – | – | – |
| 4 kautta | yhteensä | SM-liiga | 67 | 10 | 9 | 19 | 8 | – | – | – | – | – |
| 2 kautta | yhteensä | Mestis | 31 | 15 | 9 | 24 | 4 | – | – | – | – | – |

Lähteet
-------

* Jere Jokinen The Internet Hockey Databasessa (englanniksi)
* Jere Jokinen Eurohockey-sivustolla (englanniksi)
* Jere Jokinen *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 22.9.2019.
2. 1 2 3 4 5  Jere Jokinen *Elite Prospects*. Everysport Media Group AB.  (englanniksi)
3. ↑  Elite Prospects - HPK U16 *eliteprospects.com*. Everysport Media Group AB. Viitattu 22.9.2019. (englanniksi)
4. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 22.9.2019. (englanniksi)
5. ↑  HPK sopimuksiin viiden junioripelaajansa kanssa *hpk.fi*.  19.6.2018. HPK Liiga Oy. Viitattu 22.9.2019.
6. ↑  Elite Prospects - HPK U20 *eliteprospects.com*. Everysport Media Group AB. Viitattu 22.9.2019. (englanniksi)
7. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 22.9.2019. (englanniksi)
8. ↑  Elite Prospects - HPK U20 *eliteprospects.com*. Everysport Media Group AB. Viitattu 30.3.2020. (englanniksi)
9. ↑  HIFK - HPK, 20.9.2019 *liiga.fi*.  20.9.2019. Jääkiekon SM-liiga Oy. Viitattu 22.9.2019.
10. ↑  HIFK - HPK, 20.9.2019 *liiga.fi*.  20.9.2019. Jääkiekon SM-liiga Oy. Viitattu 22.9.2019.
11. ↑  HPK:lle uusia sopimuksia kaudelle 2020-2021 *hpk.fi*.  23.3.2020. HPK Liiga Oy. Viitattu 30.3.2020.
12. ↑  Jere Jokinen loppukauden FPS:ssa *forssanpalloseura.fi*.  1.3.2021. Forssan Palloseura Ry. Viitattu 2.3.2021.
13. ↑  HPK - Kookoo, 24.11.2021 *liiga.fi*.  24.11.2021. Jääkiekon SM-liiga Oy. Viitattu 24.11.2021.
14. ↑  Ilves lainaa Riku Tuomolan ja Jere Jokisen Jukurit-otteluun *ilves.com*.  19.2.2022. Ilves-Hockey Oy. Viitattu 21.4.2022.
15. ↑  Wennström, Antti: HPK:lta loistouutinen kannattajille kesken ottelun − ykköstykki Joly ja Jere Jokinen jatkavat seurassa *Jatkoaika.com*.  25.2.2022. Jatkoaika r.y. Viitattu 27.2.2022.
16. ↑  Lahtinen, Matias: Kovia vierasottelussa kokenut HPK vei pisteet Jukureilta – Daniel Lebedeff torjui yli 40 kertaa *Jatkoaika.com*.  24.1.2023. Jatkoaika r.y. Viitattu 29.3.2023.
17. ↑  Savonen, Ilari: SM-liigassa uusi pelikieltotapaus – tästä rujosta niitistä irtosi kolmen ottelun kakku *MTVuutiset.fi*.  25.1.2023. Telia Company AB. Viitattu 29.3.2023.
18. ↑  Turun Palloseura nappasi Jere Jokisen riveihinsä pitkällä sopimuksella *jatkoaika.com*. Viitattu 25.4.2023.

HPK – SM-liiga
6 Pulli |
10 Vesterinen |
11 Martel |
12 Päivärinta |
14 Ahonen |
17 Hietanen (**C**) |
18 Savolainen |
19 Rautiainen |
23 Toivonen |
25 Huttunen |
28 Nenonen (**A**) |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
41 Pihlström |
44 Reini |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
74 Nikkilä (**A**) |
81 Aaltonen |
82 Tuulola |
84 Henriksson |
89 Ketola |
91 Mustonen |
95 Toivola (**A**) |
-- Juvonen |
-- Lukkari |
-- Ki. Saarinen  

Valmentajat Lehtonen – Sirento-Manninen – Virta – Virtanen – Sarvela – Jokinen